שלום רב .
בימים אלה מתבררת תלונה שהגשתי למבקר המדינה . התלונה הוגשה נגד חברת דואר ישראל.
בתלונה שלי אני מפרט כיצד למעלה משנה אינני מקבל דואר רשום כלל.
זהו זמן בלתי סביר לחלוטין , גם לאור שנים עברו בהן הייתי מקבל עבורי ועבור החברה שבבעלותי מכתבים רשומים לרוב.
הצבעתי בתלונתי על האפשרות שקיימת תקלה והדואר הרשום איננו מגיע אלי או לחילופין מישהו אחר מושך את הדואר הרשום במקומי.
בגלל התארכות הטיפול בתלונתי ,ובגלל העובדה שלמכתב רשום יש תוקף משפטי חוקי,  מצאתי לנכון לפנות ביוזמתי למספר גורמים כדי לבדוק האם נשלחו אלי דברי דואר רשום המחייבים אותי ואני אינני מודע אליהם .
כך פניתי לרשויות מקומיות בהן אני גר או לחילופין משכיר בהן דירה שבבעלותי , פניתי לרשות המיסים ועוד.
מצאתי לנכון לפנות אליכם בבקשה לבדוק האם בשנים 2020-2021 נשלחו מטעם מערכת המשפט מכתבים רשומים עבורי או עבור החברה שבבעלותי .
הבקשה מתייחסת לכל הערכאות - מבית משפט לענייני תעבורה ועד כל ערכאה אחרת .
אם תמצאו שאכן נשלח עבורי מכתב רשום ממערכת המשפט ושיש מולי תהליך כלשהו בערכאה כלשהי - אנא עדכנו אותי ואגיע בעצמי לאסוף את המכתב מכיוון שכעת אינני מודע לו ולכן חשוב שאדע על קיומו . 
לדעתי בקשה זו לגיטימית גם כחלק מזכויותיי הנובעות מחוק חופש המידע - שכן לכל אדם יש זכות לדעת אם מתנהל מולו הליך משפטי בכל ערכאה שהיא כדי שיוכל לייצג את עצמו כראוי.
בתודה מראש ובכבוד רב

